Primitive: Tasvirlarni oddiy geometrik shakllar yordamida qayta chizuvchi dastur (video)

Shimoliy karolinalik dasturchi Maykl Foglman yuklangan tasvirlarni real vaqt rejimida oddiy geometrik shakllar yordamida qayta chizuvchi dastur yaratdi, deb yozadi TJournal.

Dastur yordamida primitiv san’at obyektlarini eslatuvchi kartinkalarni hosil qilish mumkin.

Dasturni Mac OS foydalanuvchilari yuklab olishi mumkin, uning bahosi o‘n dollar atrofida. Maykl Primitive’ning oxirgi versiyasiga Drawing Mode (chizish rejimi) funksiyasini qo‘shdi.

U obyektning qismlarini kattalashtirib, alohida joylarini qo‘ldan chiqarish imkonini beradi.

Dastur muallifining ta’kidlashicha, yakuniy tasvirlardan hech biri boshqasini takrorlamaydi. Shuning hisobiga yuklangan bitta tasvirdan butun bir animatsiyani yaratish mumkin, kadrlar bir-biridan biroz farqlanib turadi va miltillab ko‘ringandek bo‘ladi.

Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.